
Narvas Kreenholmi tn 40 ühiselamus asuvate ruumide üüritasu alandamine
1. ASJAOLUD JA MENETLUSE KÄIK

Osaühingult JUSIAN, registrikood 10177353, juhatuse liige Juri Bulanov, laekus avaldus milles palutakse alandada Narvas Kreenholmi tn 40 asuvas ühiselamus üürilepingu alusel kasutatavate ruumide üüritasu 25% võrra.
Ruumide üldpind:
382,9 m2
Arvestuslik üüritasu:
13 688,70 krooni

Ruume on kasutatud majutusteenuste osutamiseks linna saabuvatele isikutele enam kui 16 aasta jooksul. Osaühing JUSIAN põhjendab oma taotlust raske majandusliku olukorraga. Hosteli sulgemine toob kaasa 20 töökoha kadumise ja tulude laekumise vähenemise linnaeelarvesse.
Linna huvi seisneb linnavara normaalses seisukorras hoidmises ning töökohtade säilitamises, samuti teenindusettevõtte toetamises linna poolt.
Osaühing JUSIAN avaldust arutati Narva Linnavalitsuse linnavarakomisjoni istungil 08.04.2009. a (protokoll nr 4) ning otsustati:
1. Kehtestada Osaühingule JUSIAN, registrikood 10177353, Narvas Kreenholmi tn 40 ühiselamus asuvate ruumide kasutamisel üüritasu lähtudes tariifist 6.00 krooni 1m2 eest kuus ilma käibemaksuta tähtajaga alates 01.05.2009 kuni 30.04.2010.
2. Linnavara- ja Majandusametil esitada punktis l nimetatud otsus Narva Linnavalitsuse
istungile korralduse vastuvõtmiseks.
2.   ÕIGUSLIKUD JÄRELDUSED
Vastavalt Kohaliku omavalitsuse korralduse seaduse § 30 lõike l punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" punktidele 7.2, 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel.
3.   OTSUS
Kehtestada Osaühingule JUSIAN, registrikood 10177353, Narvas Kreenholmi tn 40 ühiselamus asuvate ruumide kasutamisel üüritasu lähtudes tariifist 6.00 krooni 1m2 eest kuus ilma käibemaksuta tähtajaga alates 01.05.2009 kuni 30.04.2010.
4.   RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnavara- ja Majandusametil teha korraldus teatavaks
Osaühingule JUSIAN.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

